

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/19-01/59

URBROJ:2178/02-03 -19-1

Bebrina, 17. prosinca 2019. godine

Na temelju članka 32. Statuta Općine Bebrina Općine Bebrina (“Službeni vjesnik Brodsko-posavske županije” 02/2018, 18/2019 i 24/2019 i „Glasnik općine Bebrina“ broj 1/2019), na 25. sjednici Općinskog vijeća Općine Bebrina održanoj 17. prosinca 2019. godine donosi se

**ODLUKA**

**o isplati sredstava političkim strankama u 2020. godini**

**Članak 1.**

Ovom Odlukom raspoređuju se sredstva za financiranje političkih stranaka zastupljenih u Općinskom vijeću Općine Bebrina (u daljnjem tekstu: Općinsko vijeće) koja su osigurana u

Proračunu Općine Bebrina za 2020. godinu.

**Članak 2.**

Za svakog člana Općinskog vijeća utvrđuje se jednaki godišnji iznos sredstava tako da pojedinoj političkoj stranci pripadaju sredstva razmjerno broju njenih članova u Općinskom vijeću u trenutku konstituiranja Općinskog vijeća.

**Članak 3.**

U proračunu općine Bebrina za 2020. godinu predviđen je iznos od 10.000,00 kn za redovan rad političkih stranaka.

Općinsko vijeće broji 13 članova, sredstva po članu iznose 769,23 kn, te se za rad stranaka predviđaju iznosi sukladno ostvarenim mjestima u Općinskom vijeću:

Sredstva osigurana u Proračunu Općine Bebrina za za 2020. godinu raspoređuju se političkim strankama kako slijedi:

U 2020. godini sredstva će se isplaćivati na slijedeći način:

1. HRVATSKA DEMOKRATSKA ZAJEDNICA – 6 članova - 4 615,39 kn
2. HRVATSKA SELJAČKA STRANKA - 3 člana - 2 307,69 kn
3. SOCIJALDEMOKRATSKA PARTIJAHRVATSKE -2 člana - 1 538,46 kn
4. HRVATSKA NARODNA STRANKA–LIBERALNI DEMOKRATI– 1 član -769,23 kn
5. LISTA GRUPE BIRAČA DANIJEL LUČIĆ – 1 član - 769,23 kn

**Članak 4.**

Sredstva za ovu namjenu predviđena su u proračunu Aktivnost A100003 Financiranje političkih stranaka, a isplaćuju se na IBAN račune političkih stranaka.

Političke stranke su obavezne dostaviti brojeve svojih IBAN računa na koje će im se doznačiti sredstva.

**Članak 5.**

Ova Odluka stupa na snagu osmog dana od dana objave u „Glasniku Općine Bebrina“.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

 Mijo Belegić, ing.

Dostaviti:

1. Jedinstveni upravni odjel, sjednice općinskog vijeća
2. Glasnik Općine Bebrina
3. Pismohrana.